Hüt hani, brav wie  sichs ghört, gschaffet… aber am 4i häts mer dänn uusghänkt und ich bin is auto ghocket und richtig meer gfahre. gnau gseit, richtig norde (schliesslich hätts ja i allne richtige meer). E halb stund spöter bini wider a mim super-strand gsii wo praktisch mänscheleer gsi isch. Ich han dänn chöne in sand ligge und schlafe… aber leider isch de wind chli stark gsii, es isch dänn zimli glii chli chüel worde. Aber, ich han dänn doch na möse churz goge bade - also eigentli nume "ine - nass werde - use", aber  immerhin! Aber ja, es isch a… - chalt. Aber de summer hät ja au erscht aagfange da obe.  Bis dänn isch dänn scho fascht 8ti gsii (aber da isches ja immer na taghell), dänn bini richtig Frederikssund abegfahre, han na en umwäg gna und bin mit enere chliine fähri über en teil vom Roskildefjord gfahre. Isch also meeeeega schön… d'bildli sötted (mit es bitzli glück) hüt aabig online sii…